b'\n_START_ARTICLE_\nEug\xc3\xa8ne Chaboud\n_START_SECTION_\n\xc5\xbdivljenjepis\n_START_PARAGRAPH_\nLeta 1938 je dobil presti\xc5\xbeno dirko 24 ur Le Mansa skupaj z Jeanom Tr\xc3\xa9mouletom. Nato je moral dirka\xc5\xa1ko kariero prekiniti zaradi druge svetovne vojne, v sezoni 1947 pa je dobil dve dirki, Veliko nagrado Roussillona in Veliko nagrado Marseilla. V Formuli 1 je debitiral na dirki za Veliko nagrado Belgije v sezoni 1950, kjer je odstopil v dvaindvajsetem krogu zaradi okvare \xc4\x8drpalke za olje. Na naslednji dirki za Veliko nagrado Francije pa je skupaj s Philippom \xc3\x89tancelinom osvojil peto mesto, kar je njegova edina uvrstitev med dobitnike to\xc4\x8dk. Zadnji\xc4\x8d je v Formuli 1 nastopil na doma\xc4\x8di dirki za Veliko nagrado Francije v naslednji sezoni 1951, kjer je zasedel osmo mesto z ve\xc4\x8d kot osmimi krogi zaostanka za zmagovalcem. Umrl je leta 1983.'